cyanic-selkie/wikianc huggingface dataset:
Maimonides
Merkitys
Ankarinta kritiikkiä Maimonides sai Hasdai Crescaksen teoksessa Or Hashem. Crescas tyrmäsi aristoteelisen maailmankuvan paitsi uskonnollisissa, myös perustavanlaatuisissa asioissa, kuten fysiikassa ja geometriassa. Crescaksen kritiikki sai monet 1400-luvun oppineet kirjoittamaan puolustuksia Maimonideelle.
Márkos Kyprianoú
Kyprianoú opiskeli Ateenan yliopiston oikeustieteellisessä tiedekunnassa oikeustiedettä ja suoritti oikeustieteen ylemmän korkeakoulututkinnan Cambridgen yliopiston Trinity Collegessa. Siellä hän erikoistui kansainväliseen oikeuteen ja vero-oikeuteen. Kyprianoú jatkoi opiskelua oikeustieteellissä tiedekunnassa Harvardin yliopistossa ja suoritti oikeustieteen kandidaatin tutkinnon yhtiö- ja vero-oikeuteen erikoistuen.
Sen jälkeen Kyprianoú toimi harjoittelijana ihmisoikeuksien johtokomiteassa Euroopan neuvostossa ja oli Cambridgen yliopistossa kansainvälisen oikeuden tutkijana. Hän toimii Yhdysvaltojen asianajajaliiton ulkojäsenenä sekä Kyproksen Punaisen Ristin, Harvardin yliopiston oikeustieteellisen tiedekunnan Euroopan tiedekuntajärjestön ja kansainvälisen asianajajaliiton jäsenenä.
Maimonides
Muotoilu ja kritiikki
Mišna-kommentaarissaan Maimonides muotoili juutalaisen uskon 13 periaatetta. Ne määrittelivät hänen näkemyksensä seuraavista asioista:
Periaatteet olivat kiistanalaisia, kun ne esitettiin, niitä kritisoivat erityisesti Hasdai Crescas ja Joseph Albo, ja ne jätettiin huomiotta juutalaisuudessa useiden vuosisatojen ajan. Myöhemmin kaksi näiden prinsiippien runollisempaa uudelleenmuotoilua (Ani Ma'amim ja Yigdal) kanonisoitiin siddurissa, juutalaisessa rukouskirjassa, ja ne tulivat osaksi yleistä ajattelua. Nykyään suurin osa ortodoksijuutalaisista pitää näitä prinsiippejä ehdottomina.
Márkos Kyprianoú
Hän oli Nikosian kaupunginvaltuutettuna 1986–1991 ja ollut demokraattisen puolueen keskuskomitean jäsenenä vuodesta 1986 lähtien. Lisäksi hän on ollut puolueen poliittisen komitean jäsen vuodesta 1990 ja toiminut saman puolueen toimeenpanevan elimen jäsenenä 1993–1998 ja 2001.
Maimonides
Todet uskomukset ja tarpeelliset uskomukset
Nämä oppineet ovat huomauttaneet, että Maimonides erottaa selvästi toisaalta "todet uskomukset", jotka ovat sellaisia uskomuksia Jumalasta jotka hivelevät ensisijaisesti filosofista mieltä, ja "tarpeelliset uskomukset", jotka ovat hyödyllisiä yhteiskuntarauhan edistämisessä. Tätä näkemystä ei tavata uudempien ultraortodoksisten juutalaisten oppineiden keskuudessa, mistä voi päätellä, että he pitävät kaikkia periaatteita yhtä oleellisina.
Márkos Kyprianoú
Hänet valittiin edustajainhuoneeseen demokraattisen puolueen ehdokkaana vuonna 1991 parlamenttivaaleissa ja uudestaan vuonna 1996. Kyprianoú valittiin kolmannen kerran vuonna 2001 ja hoiti tehtäviään kunnes erosi ja otti vastaan valtiovarainministerin paikan. Kyprianoú oli edustajainhuoneen valtiovarain- ja talousarviovaliokunnan puheenjohtaja vuosina 1999–2003.
Maimonides
Filosofia
Teoksellaan Eksyneiden opas sekä Mišna-kommentaareillaan Maimonides vaikutti suuresti kristittyihin skolastikkoihin, erityisesti Albert Suureen, Tuomas Akvinolaiseen ja Duns Scotukseen. Maimonides voidaan lukea juutalaisiin skolastikkoihin. Hän sai oppinsa lukemalla arabialaisten muslimifilosofien kirjoituksia, sen sijaan että olisi ollut henkilökohtaisesti yhteydessä heihin. Näin hän pääsi kuitenkin laajalti perille paitsi islamilaisesta filosofiasta myös Aristoteleen opetuksista. Maimonides halusi yhdistää filosofian ja tieteen Raamatun opetuksiin.
Márkos Kyprianoú
Valtiovarainministerin virkaa Kyprianoú hoiti maaliskuusta 2003 vuoden 2004 huhtikuuhun asti, minkä jälkeen hän aloitti Euroopan komission jäsenenä 1. toukokuuta 2004. Aluksi hän oli Prodin komissiossa komission rahoituksen suunnittelusta ja talousarviosta vastaava komissaari. 22. marraskuuta samana vuonna hän aloitti Barroson komissiossa vastuualueenaan terveys- ja kuluttajansuoja-asiat. 1. tammikuuta 2007 kuluttajansuoja-asiat siirtyivät Bulgarian komissaarille Meglena Kunevalle.
Maimonides
Negatiivinen teologia
Maimonidesta inspiroi kaikessa hänen filosofisessa toiminnassaan skolastiikan ylin periaate: Jumalan ilmaisemien totuuksien ja ihmisten tieteen ja filosofian avulla löytämien totuuksien välillä ei voi olla pienintäkään ristiriitaa. Tieteellä ja filosofialla hän tarkoitti nimenomaan Aristoteleen tiedettä ja filosofiaa. Joissakin tärkeissä kohdissa hän kuitenkin saattoi poiketa Aristoteleen opetuksista. Hän esimerkiksi hylkäsi Aristoteleen opin siitä, että Jumalan huolenpito koskee ainoastaan ihmiskuntaa, eikä ihmisyksilöitä. Maimonides ihaili myös uusplatonilaisia filosofeja ja omaksui sitä kautta monia käsityksiä, joita skolastikot eivät voineet hyväksyä. Hän esimerkiksi kannatti ns. negatiivista teologiaa, jossa Jumala pyritään määrittelemään negatiivisten attribuuttien kautta. Esimerkiksi ei tulisi sanoa, että Jumala on olemassa olemisen tavallisessa merkityksessä — sen sijaan voimme turvallisesti sanoa vain, että Jumala ei ole olematon. Ei tulisi sanoa, että Jumala on viisas, mutta voimme sanoa, että Jumala ei ole tietämätön eli jossain mielessä Jumalalla on tietoa. Ei tulisi sanoa että Jumala on yksi, mutta voimme sanoa, että Jumalan olemuksessa ei ole moneutta. Periaatteena on siis hankkia ja määritellä tieto Jumalasta kuvaamalla mitä hän ei ole, sen sijaan että yrittäisi kuvata mitä hän on.
Márkos Kyprianoú
Kyprianoú oli Euroopan komission jäsen maaliskuuhun 2008 asti, jolloin hän aloitti maansa ulkoministerinä. Androúlla Vasileíou seurasi häntä Euroopan komission terveyskomissaarina.
Maimonides
Profetointi
Maimonides on yhtä mieltä filosofien kanssa siitä, että ihmisen älykkyys on osa siitä älykkyydestä, joka saa alkunsa Jumalasta, ja että profeetan tulee harjoittelemalla ja mietiskelyllä nostaa itsensä sellaiselle täydellisyyden tasolle, joka profeetalta vaaditaan. Mutta sitten hän asettaa etusijalle lain, joka opettaa, että tämän täydellisyyden saavuttamisen jälkeen on odotettava Jumalan tekoa, ennen kuin ihmisestä tulee todellinen profeetta.
Pahan ongelma
Maimonides kirjoitti pahan ongelmasta eli teodikeasta, joka käsittelee sitä, kuinka maailmassa voi olla yhtäaikaisesti sekä pahaa että kaikkivaltias ja hyvä Jumala. Hän yhtyy uusplatonilaisiin painottamalla sitä, että maallinen materia on kaiken pahan ja epätäydellisen syynä.
Ylösnousemus, kuolemattomuus ja kuoleman jälkeinen elämä
Maimonides jakaa ihmisessä olevan älyn kahtia, toisaalta materiaaliseksi älyksi, joka on riippuvainen ruumiista ja saa siitä vaikutteita, ja toisaalta epämateriaaliseksi älyksi, joka on riippumaton ruumiista. Jälkimmäinen saa alkunsa suoraan universaalista ja aktiivisesta älyn lähteestä. Näin hän tulkitsee Aristoteleen ajatusta nous poietikōs. Se saavutetaan, kun sielu tavoittelee oikeaa tietämystä absoluutista eli Jumalan puhtaasta älystä.
Tämän doktriinin ja Baruch Spinozan kuolemattomuutta koskevien opetusten välillä on niin huomiota herättävä yhtäläisyys, että on oletettu Spinozan saaneen vaikutteita Maimonideelta. Toisaalta näiden kahden juutalaisen ajattelijan välillä on yhtä suuria eroja kuin yhtäläisyyksiä. Spinoza nimittäin opettaa, että tämän kuolemattomuuteen johtavan tiedon saavuttamiseksi on edettävä aistitiedosta tieteellisen tiedon kautta kaikkia asioita koskevaan filosofiseen intuitioon sub specie æternitatis. Maimonides taas opettaa, että tie täydellistymiseen ja kuolemattomuuteen kulkee tekojen kautta, niin kuin ne Toorassa ja rabbiinisessa suullisessa perinteessä kuvataan.
Uskonnolliset juutalaiset eivät uskoneet kuolemattomuuteen ainoastaan henkisessä mielessä, vaan suurin osa uskoi myös, että joskus tulevaisuudessa koittaa messiaaninen aika jolloin kuolleet nousevat ylös haudoista elääkseen ikuisesti. Tämä on juutalaisen eskatologian ydin. Maimonides kirjoitti tästä aiheesta paljon, mutta useimmissa tapauksissa hän kirjoitti älyllisesti täydellistyneiden ihmisten sielun kuolemattomuudesta; hänen kirjoituksensa eivät yleensä käsitelleet ruumiiden ylösnousemista. Hänen aikansa rabbit arvostelivat sitä jyrkästi, ja hänen näkemyksensä asetettiin kokonaisuudessaan kyseenalaisiksi.
Rabbiiniset teokset viittaavat kuoleman jälkeiseen elämään yleensä termillä olam haba ’tuleva maailma’. Jotkut rabbiiniset teokset käyttävät tätä termiä nimenomaan messiaanisesta ajasta, joka tulee koittamaan maan päällä; jotkut taas käyttävät sitä kuvaamaan ainoastaan henkistä maailmaa. Maimonideen aikana juuri tämä riita leimahti täyteen liekkiin, ja seurauksena toinen osapuoli käytti hänen kirjoituksia tukenaan, ja toinen osapuoli taas oli valmiina julistamaan hänet harhaoppiseksi. Lopulta Maimonides katsoi olevansa pakotettu kirjoittamaan aiheesta tutkielman, nimeltään Ma'amar Tehiyyat Hametim ('Tutkielma ylösnousemuksesta').
Tutkielmassaan Maimonides kirjoittaa, että ne jotka väittävät hänen olevan sitä mieltä, että heprealaisen Raamatun viittaukset ylösnousemukseen ovat ainoastaan allegorisia, valehtelevat. Sen sijaan hän vakuuttaa, että usko ylösnousemukseen on perustavanlaatuinen totuus juutalaisuudessa, eikä siitä voi olla erimielisyyksiä, eikä juutalainen voi tukea ketään joka ajattelee toisin. Hän siteeraa Danielin kirjan jakeita 12:2 ja 12:13 todistuksina siitä, että ylösnousemus tulee tapahtumaan nimenomaan fyysisenä.
Maimonides kuitenkin uskoi, päinvastoin kuin useimmat aikansa juutalaiset, että ylösnousemus ei tule olemaan pysyvä. Näin jokaisen ylösnousseen tulee lopulta kuolla uudelleen. Kolmessatoista uskon periaatteessaan hän kirjoittaa: "Näiden jakeiden (Daniel 12:2,13) perusteella näyttää siltä, että ne jotka nousevat ruumiillisesti ylös tulevat syömään, juomaan, parittelemaan, siittämään ja kuolemaan hyvin pitkän elämän jälkeen, aivan kuten nekin jotka tulevat elämään messiaan päivinä.” Näin Maimonides erottaa kuolleiden ylösnousemuksen sekä tulevasta maailmasta että messiaanisesta ajasta. Erityisesti hänen kriitikkojaan ärsytti hänen toteamuksena, että ne jotka uskovat tulevan maailman liittyvän fyysisesti ylösnousseisiin ruumiisiin, ovat "täydellisiä typeryksiä".
Marcello Mastroianni
Marcello Vincenzo Domenico Mastroianni (28. syyskuuta 1924 Fontana Liri, Italia – 19. joulukuuta 1996 Pariisi, Ranska) oli italialainen näyttelijä.
Lapsuus ja nuoruus
Mastroianni syntyi Apenniineilla pienessä Fontana Lirin kylässä. Mastroianni kasvoi kuitenkin Torinossa ja Roomassa. Toisessa maailmansodassa hän joutui natsien vangiksi mutta pääsi pakenemaan ja piiloutui Venetsiaan.
Ura
Pian hänestä tuli kansainvälinen romanttinen tähti, osan elokuvasta Suuri keikka Madonna-kadulla (I Soliti ignoti, 1958) ja etenkin Federico Fellinin elokuvan Ihana elämä (La dolce vita, 1960) takia, jossa hänen vastanäyttelijänä oli Anita Ekberg. Hänen seuraava ikimuistettava roolinsa oli turhautuneen elokuvaohjaajan rooli Fellinin elokuvassa 8½.
Yksityiselämä
Mastroianni oli naimisissa italialaisen näyttelijän Flora Carabellan (1926-1999) kanssa, joka näytteli monissa elokuvissa mm. Culastrisce nobile veneziano ja La fine del mondo nel nostro solito letto in una notte piena di pioggia, he olivat naimisissa vuodesta 1948 Mastroiannin kuolemaan asti; heillä oli yksi lapsi, Barbara. Lisäksi hänellä oli yksi tytär, Chiara Mastroianni, pitkäaikaisen rakastajattaren, ranskalaisen näyttelijän Catherine Deneuven kanssa; molemmat olivat hänen kuolinvuoteensa ääressä, kun hän kuoli haimasyöpään 72-vuotiaana.
Toinen juutalaissota
Toinen juutalaissota, myös Bar Kokhban kapina, oli juutalaisten kolmas suuri kapina Roomaa vastaan. Sota päättyi roomalaisten voittoon, ja sen jälkeen suurin osa Palestiinan juutalaisista pakkosiirrettiin valtakunnan muihin osiin. Sodasta voidaan käyttää myös nimeä kolmas juutalaissota, jos vuosien 115–117 levottomuudet eli Kitos-sota, jonka kenraali Lusius Quietus kukisti, lasketaan varsinaiseksi sodaksi.
Tausta
Vuosina 66–73 käydyn ensimmäisen juutalaissodan jälkeen roomalaiset tiukensivat otettaan Juudeasta. Roomalaiset kärsivät raskaita tappiota ja menettivät kokonaisen legioonan ennen kapinan murskaamista vuonna 135.
Ensimmäisen juutalaissodan jälkeen roomalaiset alkoivat vahvistaa otettaan provinssista. Legioona X Fretensis käskettiin tukahduttamaan mahdolliset kapina-aikeet. Juutalaiset tunsivat itsensä petetyiksi, kun kävi ilmi keisari Hadrianuksen aikomus rakentaa toisen temppelin raunioille temppeli Juppiterille. Vuonna 131 Juudean kuvernööri nimesi kaupungin virallisesti Aelia Capitolinaksi.
Lopputulos
Kolmen vuoden kuluttua roomalaiset onnistuivat kukistamaan kapinan. Menetettyään Jerusalemin Bar Kokhba vetäytyi Betariin.
Hadrianus ryhtyi määrätietoisesti vainoamaan juutalaisia ja nimesi Juudean Syria Palaestinaksi ja Jerusalemin ”Aelia Capitolinaksi”. Siitä tehtiin roomalainen varuskuntakaupunki, jonne juutalaisilta oli pääsy kielletty. Suuri osa juutalaisista asui jo ennestään diasporassa eri puolella Rooman valtakuntaa, mutta tämän kapinan jälkeen valtaosa Palestiinassa vielä silloin asuneistakin pakkosiirrettiin valtakunnan muihin osiin.
Yrittäjät Suomessa
Suomessa on noin 260 000 yrittäjää.
Yrittäjät tilastoissa
Suomen Yrittäjien mukaan yrittäjyys on Suomessa kasvussa. Yrittäjiä on yhteensä noin 260 000. Heistä noin 170 000 on yksinyrittäjiä. Kymmenessä vuodessa Suomeen on tullut 40 000–50 000 uutta yksinyrittäjää. Suomen Yrittäjien mukaan luvuista näkee, että työllistämiskynnys on korkea.
Vuonna 2011 Suomessa oli noin 225 000 yrittäjää. 63 % yrittäjistä oli yksinyrittäjiä; 37 % toimi työnantajina. Työllisestä työvoimasta yrittäjät muodostivat 10 prosenttia. Nämä luvut eivät sisällä alkutuotannon toimialoja ja avustavia yrittäjäperheenjäseniä. Alkutuotannossa (maa-, metsä- ja kalatalous) oli noin 27 000 yrittäjää. Heidän lukumääränsä on vähentynyt maatilojen vähentyessä.
Alle 35-vuotiaiden osuus yrittäjistä on pieni. Yksi selitys tälle on, ettei yrittäjäksi ole helppo ryhtyä ilman työelämässä saatua kokemusta ja ammattitaitoa. Yrittäjyys on sitä yleisempää, mitä alhaisempi koulutus sen korkeampi osaamisen taso henkilöllä on yrittäjänä selviämiseen. Yrittäjällä on kyky löytää markkinoilta juuri hänelle sopivaa työtä. Yrittäjyys vaatii monen eri osa-alueen osaamista. Tällaista osaamista ei saa kouluissa. Yrittäjyyskoulutus ei ole Suomessa korkealla. Akateemisesti koulutettujen yrittäjyysaktiivisuus ei ole kovin korkea. Selityksenä tähän on nähty, että mm. kaupallisen ja teknisen alan korkeakoulutus tuottaa asiantuntijoita yritysten ja julkisyhteisöjen palvelukseen, ei niinkään yrittäjiksi.
Yrittäjien osuus työllisistä on suurin Ahvenanmaalla, Etelä- sekä Keski-Pohjanmaalla ja pienin Pohjois-Pohjanmaalla.
Suomalaisista yrittäjistä 58 % toimii ilman omaa ulkopuolista rahoitusta. 47 % omistaa toimitilansa ja 94 % asuu omistusasunnossa. Yrittäjien puolisoista 1/3 on itsekin yrittäjiä.
Naisyrittäjät
Naisyrittäjiä oli Suomessa noin 80 000 vuonna 2015, noin kolmannes kaikista yrittäjistä. Naisten omistamat yritykset ovat pääasiassa pieniä yrityksiä. Naisyrittäjät toimivat usein yksinyrittäjinä. Naisyrittäjistä työnantajina toimi vain runsas neljännes, kun miesyrittäjistä niin teki yli 40 %.
Naisten yrittäjyysaktiivisuus eli osuus työllisistä (7 %) oli lähes puolet pienempi kuin miehillä (13,4 %). Syynä tähän on pidetty naisten koulutus- ja ammatinvalintoja, joiden pohjalta on helpompi työllistyä toisen palvelukseen kuin ryhtyä yrittäjäksi.
Naisten yrityksistä noin 20 prosenttia on yhtiömuotoisia; loput 80 prosenttia toimii elinkeinonharjoittajina eli ns. toiminimiyrittäjinä. Naisyrittäjien määrän kasvusta valtaosa on kanavoitunut yksinyrittämiseen. Yli 10 työntekijää työllistää noin 2 prosenttia naisten yrityksistä. Neljännes (25 %) naisyrittäjistä on yli 50-vuotiaita.
Naisyrittäjäksi voidaan Suomessa määritellä henkilö, joka täyttää seuraavia naisyrittäjän tunnuspiirteitä :
Lisäksi Suomessa on useita sivutoimisia naisyrittäjiä, joille yrittäminen on sivutoimista tai puhdasta sijoitustoimintaa.
Naisyrittäjyyttä edistää Suomessa Naisyrittäjyyskeskus. Naisyrittäjien asemaa ajaa Suomen Yrittäjänaiset.
Yrittäjien tulot
Yrittäjän keskimääräiset bruttotulot olivat Suomessa 45 000 euroa vuonna 2011. Lähes kahdella kolmasosalla yrittäjistä tulot alittivat keskipalkan. Yrittäjien tuloista ansiotuloa oli 72 prosenttia ja 28 prosenttia pääomatuloa. Yrittäjän keskimääräinen veroaste oli noin 5 prosenttiyksikköä korkeampi kuin palkansaajan veroaste samalla tulotasolla.
David Oistrah
David Fjodorovitš Oistrah (30. syyskuuta (J: 17. syyskuuta) 1908 Odessa, Ukraina – 24. lokakuuta 1974 Amsterdam, Alankomaat) oli yksi 1900-luvun menestyneimpiä viulisteja, orkesterinjohtajia ja viulupedagogeja.
Oistrah aloitti opiskelunsa viisivuotiaana Odessan konservatoriossa. Ensimmäisen julkisen esiintymisen hän piti kotikaupungissaan 6-vuotiaana ja suoritti konservatoriossa viulututkinnon vuonna 1926. Sen jälkeen hän toimi Odessan sinfoniaorkesterin konserttimestarina, kunnes muutti Moskovaan ja aloitti osallistumisen useisiin koti- ja ulkomaisiin viulukilpailuihin.
Oistrah teki ensimmäisen ulkomaisen kiertueensa vuonna 1935. Hän vieraili Pohjoismaissa 1936 ja esiintyi vuonna 1937 Pariisissa ja Brysselissä, jossa hän voitti Eugène Ysaÿe‎ -viulukilpailun. Tämän jälkeen Oistrah nimitettiin Moskovan konservatorioon opettajaksi. Oistrahin luokassa opiskelivat sellaiset tähdet kuten Liana Isakadze, Oleg Kagan, Gidon Kremer ja Davidin poika Igor Oistrah.
Toisen maailmansodan jälkeen Oistrah esiintyi kulttuurinvaihto-ohjelmien puitteissa lähes 30 maassa, mm. useita kertoja Suomessa. Oistrah toimi 1934-1939 Moskovan konservatorion dosenttina, vuodesta 1939 professorina ja vuodesta 1950 viulunsoiton johtajana.
Oistrahin levytykset ja esitykset Dmitri Šostakovitšin viulukonsertoista ovat erityisen kuuluisia, mutta hän esitti myös klassisempia konserttoja; varsinkin hänen 1950-luvun tulkintojaan Tšaikovskin, Brahmsin ja Sibeliuksen konsertoista pidetään lähes ylittämättöminä. Hän työskenteli venäläisten orkesterien, mutta myös ulkomaalaisten muusikoiden kanssa. Beethovenin Kolmoiskonserton levytys yhdessä Svjatoslav Richterin ja Mstislav Rostropovitšin kanssa on toinen tunnettu levytys. Sekä Šostakovitš että Aram Hatšaturjan omistivat viulukonserton Oistrahille.
Vuonna 1955 hän Yhdysvaltain kiertueen aikana alkoi myös johtaa useita yhdysvaltalaisia sinfoniaorkestereita.
Uskonnoltaan Oistrah oli juutalainen.
Oistrah sai useita palkintoja ja huomionosoituksia, mm. Neuvostoliiton valtionpalkinto 1943, Neuvostoliiton kansantaiteilija 1953, Leninin palkinto 1960 ja Lontoon Kuninkaallisen musiikkiakatemian kunniajäsen 1959.
Pihojen laki
Pihojen laki on rap-yhtye Liisanpuiston vuoden 2003 kesäkuussa julkaistu EP. Sen julkaisi Monsp Records. EP:n kaikki kappaleet on tuottanut Liisanpuiston Kolea paitsi kappaleen ”Pihojen laki (Myyrä remix)”, jonka on tuottanut Vapaapudotuksesta tuttu Myyrä.
Thomas Metzinger
thumb|right|250px|Thomas Metzinger Thomas Metzinger (s. 12. maaliskuuta 1958) on saksalainen filosofi, joka toimii Mainzin yliopiston filosofian laitoksella teoreettisen filosofian ryhmän johtajana. Hän on erikoistunut mielenfilosofiaan, tietoisuuden tutkimukseen ja etiikkaan.
Metzinger tunnetaan muun muassa näkemyksestä, jonka mukaan minää ei ole olemassa; sen sijaan on olemassa vain fenomenaalinen minä sellaisena kuin se ilmenee tietoisessa kokemuksessa. Fenomenaalinen minä ei kuitenkaan ole olio vaan käynnissä oleva prosessi.
C.mmp
C.mmp on Carnegie Mellon -yliopiston kehittämä moniprosessoritietokone, jonka sanotaan olevan ainoa tunnettu MISD-mallia käyttävä tietokone. Tietokone käytti useita minitietokoneita prosessoriyksiköinä (PDP-11-tietokoneita), jotka jakoivat yhden suuren keskusmuistin. Koska tietokone perustui useiden prosessorien käytölle sen sanotaan myös olevan MIMD-malliin perustuva.
Käyttöjärjestelmän ytimestä käytettiin nimeä HYDRA, jonka kehityksessä käytettiin BLISS-ohjelmointikieltä.
Stoke
Stoke on yleisimpiä paikannimiä Englannissa.
Lisäksi:
Liisanpuisto (yhtye)
Liisanpuisto oli kolmihenkinen rap-yhtye Helsingistä. Yhtyeen muodostivat Teesi, Ville Kalliosta ja Kolea. Liisanpuisto levytti Monsp Recordsille. Yhtye oli aktiivinen vuosina 2000–2004.
Ville Kalliosta on nykyään soolouralla. Hänen ensimmäinen sooloalbuminsa 100 x 200 mg julkaistiin Monsp Recordsin kautta huhtikuussa 2007. Hänen toinen sooloalbuminsa Sano julkaistiin toukokuussa 2012 myös Monspin kautta.
Vuonna 2015 ryhmältä pyydettiin kappale graffiti-aiheiselle kokoelmalevylle. Teemana suunnitellulla levyllä olivat graffitin lisäksi klassikkoluupit – eli tunnetut samplet, joita kyseinen Koti6:n biitti sisältää. Levyä ei kuitenkaan koskaan julkaistu ja nyt “Itse teossa” -biisi saatellaan kuitenkin kansan kuuluville.Sama tuotantoryhmä on kehissä myös uuden sinkun toisella biisillä. “Siistii räppii” on yksi Liisanpuiston tunnetuimmista kappaleista, ja vanhemmat alan diggarit looppaavat sitä edelleen jatkuvasti. Biisistä tehtiin versio Monspin tulevalle remix-levylle. 15 vuoden takaisia vokaaliraitoja ei kuitenkaan enää löydetty, joten LP-joukko koottiin nauhoittamaan osuutensa uudelleen. Toimituksen aikana myös osa sanoituksista, samoin kuin kertosäkeen laulumelodia menivät uusiksi. Alkuperäisellä kappaleella laulanut folkmuusikko Samuli Karjalainenkin saatiin mukaan remixille.
Keväällä 2018 Liisanpuisto julkaisi Monsp Recordsin kautta Itse teossa / Siistii räppii (Koti6) -tuplasinglen.
Timalit
Timalit (Timaliidae) on heimo pienikokoisissa varpuslinnuissa. Timaleista suurin osa esiintyy luonnonvaraisena trooppisessa Kaakkois-Aasiassa. Timalit ovat pulleahkoja lintuja, joiden väritys ja koko vaihtelevat paljon. Timaleiden jalat on vahvat, ja monet timalit viihtyvät maassa. Monet timaleista eivät ole niinkään muuttolintuja, ja monilla timaleilla onkin lyhyet ja pyöreät siivet ja ne ovat heikkoja lentäjiä. Timaleihin kuuluu 11 sukua ja 46 lajia.
Aikaisemmin timaleihin on luettu huomattavasti enemmän lajeja, mutta siihen kuuluneita lajeja on siirretty muun muassa kerttujen, herttujen, rillien, vireoiden, peukkulien ja pyrstötimalien heimoihin.
Musta-Kotinen
Musta-Kotinen on Kanta-Hämeessä Hämeenlinnassa ja Padasjoella sijaitseva järvi. Järvi kuuluu Evon retkeilyalueen Kotisen luonnonsuojelualueeseen.
Maantietoa
Järven pinta-ala on 11,6 hehtaaria ja se on 700 metriä pitkä ja 350 metriä leveä. Järvellä ei ole kartan mukaan saaria. Sen rantaviivan pituus on 1,7 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Kuohijärven alueeseen (35.782) se kuuluu. Järven vedenpinnan korkeus on 153,5 metriä mpy.
Kalle Jutila
Kaarle (Kalle) Teodor (K. T.) Jutila (sukunimi vuoteen 1906 Lindfors) (27. tammikuuta 1891 Pirkkala – 21. kesäkuuta 1966 Helsinki) oli suomalainen professori, diplomaatti ja Maalaisliiton kansanedustaja ja ministeri.
Jutila oli Maataloushallituksen maanviljelystaloudellisen osaston assistenttina 1915–1916, Sörnäisten kristillisen kansanopiston maatalousaineiden opettajana 1915–1916, Helsingin maanviljelyslyseon opettajana 1916–1917 sekä tutki Peräpohjolan ja Lapin maatalous- ja asutusasioita valtion toimeksiannosta 1917–1921.
Sodan jälkeen Jutila nimitettiin lokakuussa 1945 Suomen lähettilääksi Washingtoniin. Hän oli Suomen lähettiläs Washingtonissa 1945–1951, Havannassa 1948–1951 ja Meksikossa 1950–1951.
Jutila valittiin 1945 Maalaisliiton kansanedustajaksi Hämeen läänin pohjoisesta vaalipiiristä ja hän oli kansanedustajana lähettilääksi nimittämiseensä saakka. Jutila oli Sunilan I hallituksessa salkuttomana ministerinä 1927–1928 ja vt. apulaismaatalousministerinä 1928. Hän oli maatalousministerinä Kivimäen hallituksessa 1932–1936, kansanhuoltoministerinä Paasikiven II hallituksessa 1944–1945 ja maatalousministerinä Paasikiven III hallituksessa 1945. Viimeksi Jutila oli maatalousministerinä Tuomiojan hallituksessa 1953–1954.
Maatalousministerin tehtävää Jutilan jälkeen hoiti Kivimäen hallituksessa Edistyspuolueen Eemil Linna.
Antero Väyrynen
Onni Antero Väyrynen (26. syyskuuta 1916 Kemijärvi – 2. elokuuta 1970 Sodankylä) oli suomalainen apulaistaloustarkastaja ja sosiaalidemokraattinen kansanedustaja ja ministeri 1960-luvulla.
Väyrysen vanhemmat olivat suutarimestari Antti Väyrynen ja Hilda Susanna Kujala. Hän pääsi ylioppilaaksi Oulun Lyseosta 1935 ja suoritti alemman oikeustutkinnon 1939. Ennen sotia Väyrynen oli ylimääräisenä tullivartijana ja kamarikirjurina tullihallituksessa 1935–1938. Sodan jälkeen hän toimi Oulun läänin siirtoväen huollon läänintarkastajana 1945–1946, Oulun kaupungin sosiaalisihteerinä 1946–1957 ja apulaistaloustarkastajana 1957–1970.
Väyrynen oli SDP:n kansanedustajana Oulun läänin vaalipiiristä 1962–1970. Hän toimi sisäasiainministerinä Paasion I hallituksessa 1967–1968 ja Koiviston I hallituksessa 1968–1970. Väyrynen oli myös presidentin valitsijamies vuoden 1968 presidentinvaaleissa ja kunnallispolitiikassa hän oli mukana Oulun kaupunginvaltuuston jäsenenä.
Ludwig
Ludwig tarkoittaa seuraavia asioita:
Täydelliset naiset (4. tuotantokausi)
Täydellisten naisten neljättä tuotantokautta alettiin esittää Yhdysvalloissa 30. syyskuuta 2007 ABC:lla ja Suomessa 10. maaliskuuta 2008 Nelosella. Tuotantokautta tehtiin käsikirjoittajien lakosta johtuen poikkeuksellisesti vain 17 jaksoa sekä yksi erikoisjakso, joka esitettiin 23. syyskuuta 2007. Sarjan keskiössä ovat jälleen Wisteria Lanen asukkaat Susan Delfino, Lynette Scavo, Bree Hodge, Gabrielle Solis ja Edie Britt ja heidän elämänsä Mary Alice Youngin kertomana. Katherine Mayfair perheineen esitellään kauden aikana ja he ovatkin kauden mysteerin keskikohtana.
Tuotantokauden saama palaute oli pääosin myönteistä. Katsojaluvuissa tapahtui hienoista nousua verrattuna edelliseen kauteen, ja kausi keräsikin keskimäärin 17,9 miljoonaa katsojaa jaksoa kohden. Televisiosarja oli Yhdysvaltain television kuudenneksi katsotuin ja samalla vuoden katsotuin käsikirjoitettu sarja. Toukokuussa 2008 esitetty sarjan jakso keräsi Suomessa keskimäärin 425 000 katsojaa, ja se oli Nelosen katsotuin ulkomainen sarja.
Kausi julkaistiin DVD:nä Suomessa 14. marraskuuta 2008.
Sivuhenkilöt
Vierailevat tähdet:
Juoni
Kauden päämysteeri koskee Wisteria Lanelle 12 vuoden poissaolon jälkeen palannutta Mayfairien perhettä.
Lynette Scavo
Lynette Scavo sairastaa syöpää ja piilottelee asiaa ystäviltään käyttämällä omien hiuksiensa kaltaista peruukkia. Vain Tom ja Lynetten äiti Stella tietävät syövästä. Tom ja Stella yrittävät vakuuttaa Lynetten kertomaan sairaudesta ystävilleen ja lopulta kertookin menetettyään energiansa ja alettuaan voida pahoin. Lynetten syöpä häiritsee Gabriellea ja saa tämän tuntemaan olonsa vaivaantuneeksi, sillä hänen oma isänsä kuoli aikoinaan syöpään. Lynetten ongelmat Stellan kanssa jatkuvat, ja Stella päättää lievittää Lynetten kipua leipomalla marijuanaa suklaaleivosten joukkoon. Sairaudestaan huolimatta Lynette haluaa näyttää Tomin silmissä viehättävältä ja ostaakin peruukin kiihottaakseen tätä.
Katherine Mayfair käy Lynetten hermoille Katherinen pyrkiessä naapuruston puheenjohtajaksi ja aikoessa hankkiutua eroon Wisteria Lanen "rumista" asioista; Lynette pyrkii myös puheenjohtajaksi mutta häviää Susanin vuoksi. Myöhemmin Lynette antaa Susanille anteeksi. Tapettuaan possumin ja oltuaan erittäin vihainen syövästään, lääkäri tulee käymään Scavojen kotona kertoakseen syövän olevan poissa.
Bree Hodge
Bree Hodge tekeytyy olevansa raskaana voidakseen adoptoida Daniellen vielä syntymättömän lapsen ja kasvattaakseen sen omanaa. Bree kohtaa matkansa varrella useita esteitä vanhahkojen naisten halutessa koskettaa kasvanutta mahaa ja grillihaarukan mentyä tekomahasta läpi. Orsonin mielestä heidän pitäisi kertoa kaikille valeraskaudesta, mutta Bree kieltäytyy. Breen ex-anoppi saa tietää valeraskaudesta, mutta lupaa pitää asian salassa. Daniellen synnytys käynnistyy Bobin ja Leen halloween-juhlissa Daniellen ollessa pukeutunut Breeksi. Adam, joka lupaa olla kertomatta kellekkään, auttaa pienen Benjamin Hodgen maailmaan. Danielle päättää antaa Breen kasvattaa lapsensa ja lähtee Fairview'sta, luultavasti collegeen. Andrew muuttaa pois perheen luota ajatellessaan Breen pitävän tätä "virheenä".
Gabrielle Solis
Gabrielle Lang on onneton avioiduttuaan Victorin kanssa ja haluaa takaisin yhteen Carlosin kanssa, ja päinvastoin. Pari ei kuitenkaan voi olla yhdessä, Carlosin tuntiessa olevansa syyllinen Edien itsemurha yritykseen. Edie löytää tiedot Carlosin laittomasta tilistä ja kiristää tätä sen avulla. Edie saa satiaisia solariumista ja satiaiset joutuvat tämän kautta Carlosille, Gabriellelle ja Victorille. Edie tajuaa Carlosilla ja Victorilla olevan suhteen ja palkkaa yksityisetsivän. Edie saa etsivältä kuvia suutelevasta Carlosista ja Gabriellesta ja näyttää kuvat Victorille. Tornadon saapuessa Wisteria Lanelle Carlos ja Victor joutuvat tappeluun ja juurikun Victor on aikeissa tappaa Carlosin aidan lauta lävistää tämän ja Carlos sokeutuu. Gabrielle saa tietää Victorin hautajaisissa, ettei saa senttiäkään Victorin omaisuudesta ja niinpä Carlos ja Gabrielle menettävät kaiken rahansa.
Edie Britt
Edien lavastaessa oman itsemurhayrityksensä Carlos tuntee asiasta syyllisyyttä eikä sen vuoksi jätä Edietä vaikka rakastaakin Gabriellea. Edie saa selville Carlosin laittomasta tilistä ja kiristää tätä sen avulla. Edie saa selville Carlosin ja Gabriellen suhteesta ja näyttää Victorille yksityisetsivältä saamansa kuvat suutelevasta parista. Gaby ja Edie joutuvat tappeluun tornadon lähestyessä Wisteria Lanea ja Edien hallussa olevat tiedot laittomasta tilistä lentävät tornadon mukana pois. Tornadon iskiessä Edie ja Gabrielle sopivat ystävyytensä.
Myöhemmin Edie saa tietää Benjaminin olevan oikeasti Austinin ja Daniellen lapsi. Edie yrittäessä kiristää tiedolla Breeta, Bree tunnustaa tekonsa muille kotirouville. Nelikko lähestyy Edieta ja häätävät tämän pois naapurustosta.
Katherine Mayfair
Katherine Mayfair palaa Wisteria Lanelle Chicagosta uuden aviomiehensä Adamin ja tyttärensä Dylanin kanssa. Kaksitoista vuotta sitten Dylan ja Julie olivat parhaita ystäviä, vaikkeu Dylan muista nykyisin Juliesta tai Wisteria Lanella asumisesta mitään. Katherine ja hänen vanha ystävänsä Susan vahvistavat entistä ystävyyttään, vaikka Katherine ei tulekaan toimeen Breen kanssa. Katherine väittää ystävilleen muuttaneensa naapurustoon pitääkseen huolta sairaasta tädistään, mutta yksityinen keskustelu Katherinen ja tämän miehen välillä kertoo muuta.
Viiden vuoden hyppy
Kauden viimeisen jakson lopussa edetään viisi vuotta eteenpäin, jolloin näemme Susanin palaamassa tyttöjen pokeri-illasa vielä nimeämättömän miehen (Gale Harold) luo, jota hän suutelee ja ilmeisesti jonka kanssa hän asuu.
Lynette palaa kotiin ja löytää Tomin sekä poliisiauton ulkoa. Poliisi juttelee Tomille tämän pojan varastettua auton huviajelulle. Lynetten sanoessa puhuttuaan Porterin kanssa, Tom sanoo että tällä kertaa auton varasti Preston.
Bree palaa kotiin ja Andrew toivottaa tämän tervetulleeksi, sanoen New York Timesin toimittajan olevan puhelimessa ja haluvan Breelta haastattelun (tämän ollessa nykyisin kuuluisa kokki). Orson kutsuu Breeta yläkerrasta.
Gabrielle menee kotiinsa ja suoraan yläkertaan, josta hän löytää tyttärensä Juanitan ja Celian leikkimässä tämän meikeillä ja juhlapuvuilla.
Katherine palaa kotiinsa ja kuuntelee puhelimesta viestin, jossa hänen tyttärensä kertoo menneensä kihloihin Pariisissa.
Lähteet
Gotowe na wszystko
Viron presidentinvaali 2006
Viron presidentinvaali on epäsuora vaali, jossa valitaan Viron presidentti. Ensimmäinen kierros järjestettiin 28. elokuuta 2006, toinen ja kolmas kierros 29. elokuuta 2006. Koska kukaan ei saavuttanut Riigikogun suljetussa lippuäänestyksessä riittävää enemmistöä, seuraava vaihe käytiin 23. syyskuuta valitsijamieskokouksessa.
Vaalitapa
Jos parlamentin jäsenten vaalit epäonnistuvat näissä kolmessa äänestyksessä, Riigikogun puhemies kutsuu erityisen vaalikokouksen. Se koostuu 101 riigikogun jäsenestä ja tuolloin 246 valitsijasta, jotka paikalliset viranomaiset (kaupungit ja kunnat) lähettivät.
Vaalit olivat salaiset.
Edeltävät keskustelut ja presidenttiehdokkaiden nimeäminen
Virossa käytiin pitkin vuotta 2006 keskusteluja tulevasta presidentistä. Isänmaan ja Res Publican liitto nosti esille riigikogun entisen puhemiehen Ene Ergman, liikemiehen, itsenäisyydenajan alun ulkoministerin Jaan Manitskin ja europarlamentaarikon, entisen ulkoministerin, sosiaalidemokraattien Toomas Hendrik Ilveksen. Muita esiinnostettuja nimiä olivat Keskustan vasta valittu riigikogun puhemies Toomas Varek ja sosiaalidemokraattien esiinnostama Liina Tõnisson. Toiset halusivat presidentin paikalle tiedeihmisen. Heidän joukossaan vahvin nimi oli Tarton yliopiston rehtori Jaak Aaviksoo, jota Res Publica ja sosiaalidemokraatit kannattivat. Muina mahdollisina tiedeihmisinä mainittiin pyskologian professori Peeter Tulviste ja tähtitieteilijä Ergma.
Parlamenttipuolueet päättivät ehdokkaistaan juuri ennen elokuun riigikogu-vaaleja, jolloin rehtori Aaviksoo ja liikemies Manitski putosivat pelistä. Jäljelle jäivät siis Ergma ja Ilves. Istuva presidentti Arnold Rüütel ilmoitti olevansa käytettävissä, jos riigikogu-vaihe ei anna ratkaisua. Virolaisille tehdyissä vaaleja edeltävissä kyselyissä suurinta suosiota nautti Toomas Hendrik Ilves, mutta kyseessä ei siis ollut suora kansanvaali.
Riigikogun vaalivaihe
Riigikoguvaiheen presidentinvaalista tuli pelkkä muodollisuus, sillä kaksi riigikogun puoluetta, Keskustapuolue ja Kansanliitto, eivät nimenneet ehdokasta eivätkä olleet mukana riigikogu-vaiheen äänestyksissä. Keskusta ja Kansanliitto eivät olisi riigikoguvaiheessa saaneet riittävästi ääniä omalle ehdokkaalleen. Lisäksi he myöskään eivät halunneet ottaa riskiä, että kolme kansanedustajaa vaihtaisi puolta salaisessa äänestyksessä, joten he jäivät kokonaan pois äänestyksistä. Paikalla oli ainoastaan 65 parlamentin jäsentä, joiden äänillä presidenttiä ei siis saatu valittua. Kaikki 65 ääntä menivät parlamentin ensimmäisellä kierroksella Ergmalle, joka itse edusti Isänmaan ja Res Publican liittoa. Lisäksi hän sai äänet liberaalin Reformipuolueen ja Sosiaalidemokraattisen puolueen parlamenttiedustajilta. Toisella ja kolmennalla kierroksella Ergmaa kannattaneet vaihtoivat ehdokkaakseen Ilveksen, joka sai kummassakin äänestyksessä 64 ääntä.
Vaalikokous - riigikogun ja kuntien edustajat
thumb|left|Vuonna 2006 presidentiksi valittu [[Toomas Hendrik Ilves (vasemmalla) voitti istuvan presidentin Arnold Rüütelin (oikealla).]] Riigikogu-vaiheen jälkeen lähes kuukautta myöhemmin siirryttiin riigikogun edustajien ja kuntien edustajien yhteiseen presidentinvaalivaiheeseen. Kokoontumispaikka oli Estonia-teatteri Tallinnassa. Vastakkain vaalissa olivat istuva presidentti Rüütel, jota kannattivat Keskustapuolue ja Kansanliitto, ja Toomas Hendrik Ilves. Viron keskusvaalilautakunta hylkäsi kahden Rüüteliä tukevan valitsijamiehen osallistumisen äänestykseen eli äänestyksessä oli paikalla 345 valitsijaa.
Vaali oli tiukka, sillä europarlamentaarikko Ilves voitti istuvan presidentin Rüütelin äänin 174-162. Kahdeksan valitsijaa äänesti tyhjää ja yksi ääni hylättiin. Valintaan tarvittiin kaikkiaan 173 ääntä eli Ilveksen valinta oli mahdollisimman niukka. ,
Adam Joseph Maida
pienoiskuva| Adam Joseph Maida (s. 18. maaliskuuta 1930) on yhdysvaltalainen roomalaiskatolisen kirkon kardinaali. Hän on toiminut Detroitin arkkipiispana vuodesta 1990.
Maida matkusti huhtikuussa 2005 paavin kuoleman jälkeen Vatikaaniin, jossa hän osallistui seuraajan valintaan. Hän oli 75-vuotias; katolisen kirkon kardinaaleilla on äänioikeus 80-vuotiaiksi.
Ron McClamrock
Ronald Albert McClamrock on yhdysvaltalainen filosofi, joka toimii filosofian apulaisprofessorina Albanyn yliopistossa. Hänen erikoisalueitaan ovat mielenfilosofia, tieteenfilosofia ja kognitiotiede.
Styx
Styx on yhdysvaltalainen rockyhtye. Se perustettiin Chicagossa vuonna 1961 nimellä "The Tradewinds". Yhtyeen alkuperäiseen kokoonpanoon kuuluivat Dennis DeYoung, Chuck Panozzo ja John Panozzo. Myöhemmin mukaan liittyivät James Young ja John Curulewski. Tällä kokoonpanolla yhtye teki levytyssopimuksen Wooden Nickel Recordsin kanssa vuonna 1971.
1970-luku
Styxin ensimmäinen albumi oli Styx (1972). Läpimurtoalbumi oli vuonna 1973 julkaistu Styx II, joka myi kultaa. Sillä ollutta kappaletta Lady soitettiin radiossa ahkerasti. Vuonna 1975 Styx päätti vaihtaa levy-yhtiötään. Uudeksi levy-yhtiöksi tuli A&M Records. Pian levy-yhtiön vaihdon jälkeen John Curulewski lähti yhtyeestä. Hänet korvasi laulaja-kitaristi Tommy Shaw. Ensimmäinen hänen kanssaan tehty albumi oli Crystal Ball vuodelta 1976. Sitä seurannut The Grand Illusion (1977) myi platinaa.
1980-luku
Styxin ensimmäinen levytys 1980-luvulla oli konseptialbumi Paradise Theater (1981). Vuonna 1984 ilmestyi yhtyeen ensimmäinen livealbumi, Caught in the Act.
1990- ja 2000-luvut
thumb|Styx vuonna 2009. Vuonna 1990 laulaja-kitaristi Tommy Shawin korvasi Glen Burtnik. Uudella kokoonpanolla julkaistiin albumi Edge of the Century (1990), joka myi kultaa. Yhtye julkaisi vuonna 1995 ensimmäisen kokoelmansa, Styx Greatest Hitsin. John Panozzo ei huonon terveydentilansa vuoksi kyennyt osallistumaan enää vuoden 1996 kiertueelle. Hän kuoli myöhemmin samana vuonna, ja hänet korvasi Todd Sucherman. Vuonna 1999 ilmestyi Brave New World, Styxin ensimmäinen studioalbumi yhdeksään vuoteen. Dennis DeYoung ja Chuck Panozzo jättivät yhtyeen samana vuonna. DeYoungin korvasi Lawrence Gowan. Chuck Panozzo kertoi kaksi vuotta eroamisensa jälkeen, 2001, olevansa HIV-positiivinen. Glen Burtnik lähti Styxistä vuonna 2004. Hänen seuraajakseen valittiin Ricky Phillips, joka oli aiemmin toiminut muun muassa yhtyeissä The Babys ja Bad English. Styxin uusin albumi on Big Bang Theory, joka julkaistiin 10. toukokuuta 2005.
Styx Suomessa
Suomessa yhtye ei ole saanut koskaan suurta suosiota. Parhaiten tunnetaan Riki Sorsan laulama käännösversio ”Joki” Styxin kappaleesta ”Boat on the River” albumilta Cornerstone. Ensimmäisenä suomenkielisenä käännösversiona kappaleen lauloi kuitenkin Taiska 1980-luvulla nimellä ”Aamulla yksin”. Nämä käännösversiot ovat siis eri sanoituksilla.
Suomen luterilainen tunnustuskirkko
Suomen luterilainen tunnustuskirkko (SLT) on 23. elokuuta 2004 rekisteröity uskonnollinen yhdyskunta. Yhdyskunnan perustamiskirja on allekirjoitettu 12. heinäkuuta 2002 Porvoossa. Kirkkoon kuuluu kaksi seurakuntaa, jotka sijaitsevat Helsingissä ja Haukiputaalla. Teologinen koulutus tapahtuu neljässä seminaarissa, jotka sijaitsevat Ljungbyssä Ruotsissa, Leipzigissa Saksassa sekä Milwaukeessa Yhdysvalloissa ja Manitobassa Kanadassa. Kirkon johtaja Suomessa on pastori Juhani Viitala. Kirkko kuuluu jäsenenä vuonna 1993 Oberwerissä Saksassa perustettuun järjestöön Confessional Evangelical Lutheran Conference (CELC). Jäseniä maailmalla on 450 000. CELC:in sääntöjen mukainen jäsenyyden edellytyksenä on oppineuvotteluissa todettu yksi ja sama luterilainen usko, oppi ja pelastus. Yhteisöllä oli Suomessa 25 jäsentä vuonna 2007.
Tunnustusperusta
SLT tunnustautuu kaikkiin luterilaisen kirkon tunnustuskirjoihin, jotka koottiin vuoden 1580 Yksimielisyyden kirjaan, koska ne ovat kaikilta osin yhdenmukaiset Raamatun opin kanssa. SLT uskoo, opettaa ja tunnustaa, että Raamattu on Jumalan sana ja siksi se on kaikilta osin luotettava ja erehtymätön. Se on ainoa normi, sääntö ja ohje uskon, opin ja elämän asioissa. SLT:n kanta naispappeuteen on kielteinen, sillä kirkon tunnustuksen mukaan Jumala ei ole tarkoittanut saarnavirkaa naisille. Mitään muita vanhempia tai uudempia kirjoituksia ei saa nostaa pyhän Raamatun rinnalle, vaan niiden on alistuttava sen alle. Tällaiset kirjoitukset ovat ainoastaan todistajia siitä, kuinka profeetaallinen ja apostolinen oppi on säilytetty apostolisen ajan jälkeen. SLT uskoo Raamatun opetuksen mukaiseen vanhurskauttamisoppiin. Raamatun mukaan ihminen pelastuu yksin uskon kautta evankeliumin lupaamaan syntien anteeksiantamukseen ja iankaikkiseen elämään. Laki ohjaa uskovaa Jumalan tahdon mukaiseen elämään. Tällä perusteella kirkko kutsuu evankeliumin omistamiseen ja yhteyteensä kaikkia, jotka ajassamme elävät vailla turvallista hengellistä kotia ja alttaria, sekavien oppien ja epäkristillisen etiikan tuulissa.
Olipa kerran (albumi)
Olipa kerran on rap-yhtye Liisanpuiston toinen studioalbumi. Albumi julkaistiin vuonna 2003 Monsp Recordsin kautta. Kappale "Toinen Helsinki" on julkaistu albumin ainoana singlenä.
Vähä Ruokojärvi (Hämeenlinna)
Vähä Ruokojärvi on Kanta-Hämeessä Hämeenlinnassa sijaitseva järvi. Järvi kuuluu Evon retkeilyalueeseen.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Kuohijärven alueeseen (35.782) se kuuluu. Järven vedenpinnan korkeus on 130,7 metriä mpy.
Euro Hockey Tour 2021–2022
Euro Hockey Tourin kausi 2021–2022 oli sarjan 26. kausi. Sarjassa pelaavat Suomen, Ruotsin ja Tšekin miesten jääkiekkomaajoukkueet. Venäjä suljettiin sarjasta Ukrainan sodan vuoksi ja sen korvasivat Tšekin turnauksessa Itävalta ja Ruotsin turnauksessa Sveitsi. Lisäksi Kanada osallistui Channel One Cupiin.
Kokonaispisteet
Pisteisiin on laskettu vain joukkueiden keskinäiset ottelut.
Channel One Cup
Suomi sijoittui turnauksessa ensimmäiseksi, sillä Venäjän sijoitukseen ei huomioida Kanadaa vastaan pelattua ottelua.
Eeva Särkkä
Särkän vanhemmat olivat maanviljelijä Aarne Johannes Tiitinen ja Aina Katri Laitinen. Hän suoritti keskikoulun 1953 ja oli sitten toimittajana Jyväskylän Sanomissa 1953–1957 sekä Aamulehden aluetoimittajana Jyväskylässä 1957–1967. Toimittajan työn ohella Särkkä toimi myös Jyväskylän normaalilyseon ja tyttölyseon pikakirjoituksen opettajana vuosina 1956–1960. Vuodesta 1967 lähtien Särkkä oli Aamulehden erityistoimittajana Tampereella.
Särkkä oli kokoomuksen kansanedustajana 1970–1972 edustaen Hämeen läänin pohjoista vaalipiiriä. Hän oli myös Tampereen kaupunginvaltuuston ja television ohjelmaneuvoston jäsenenä.
Särkkä oli naimisissa vuodesta 1956 Pentti Juhani Särkän kanssa.
Pohjolan prinsessa
Pohjolan prinsessa on Retropop-yhtyeen kappale ja toinen single albumilta Tämän hetken tähden. Yhtyeen omien sanojensa mukaan kappale on tehty Super Mario Bros -pelin inspiroimana. Single julkaistiin lokakuussa 2011.
Musiikkivideo
Yhtye suunnitteli kappaleeseen jouluhenkisen musiikkivideon. Videossa Rp-tontut (Retropop-tontut) kaappaavat kaupan kassalla työskentelevän Sailan ja kuljettavat hänet Rp-pukin luokse, joka järjestää tontuilleen bileet. Video on kuvattu marraskuussa 2011 Narvassa, Vesilahdessa ja Lempäälässä. Videon ohjasi Tommi Ojala.
Legendaarinen Remu
Legendaarinen Remu on Remu Aaltosen tunnetuimmat suomenkieliset soolokappaleet sisältävä kokoelmalevy.
Joe Tehan
Joseph "Joe" Tehan (s. 15. syyskuuta, Utica, New York ) on yhdysvaltalainen pokeriammattilainen.
MBA-tutkinnon suorittanut Tehan aloitti pokerin ammattilaisuransa Las Vegasissa käteispelaajana. Vuonna 2005 hän pelasi ensimmäiset turnauksensa ja joulukuussa 2005 hän oli Five Diamond World Poker Classic -tapahtuman 1 500 dollarin no limit hold'em -turnauksen kakkonen ja kuukautta myöhemmin L.A. Poker Classicin 294 dollarin kisan voittaja. Näistä hän voitti 101 480 ja 179 605 dollaria.
Joulukuussa 2006 Five Diamond World Poker Classic -tapahtuman 5 000 dollarin no limit hold'em -turnauksessa Tehan sijoittui toiseksi Erik Cajelaisin jälkeen ja ansaitsi 250 290 dollaria. Toukokuussa 2007 Tehan voitti Mirage Poker Showdownin 2 500 dollarin no limit hold'em -turnauksen ja ansaitsi 105 910 dollaria.
Seututie 304
Seututie 304 on Etelä-Pirkanmaalla Valkeakoskella sijaitseva seututie. Seututie toimii yhdystienä Valkeakoskelta valtatielle 3. Vanha tie rakennettiin 1950-luvulla kun haluttiin oikaista Valkeakoskelta Akaaseen. Vanha reitti kulki Lempäälän kautta. Vanha seututie kulki Valkeakosken pohjoispuolelta aina Toijalaan Kurjenkalliolle asti.
Sittemmin kun valtatien 3 oikaisu valmistui, seututie oikaistiin Konhosta johtamaan valtatielle 3 Konhon rampille. Konhon ja Toijalan välinen vanha osuus nimettiin yhdys­tieksi 3044. Sittemmin Valkeakoskella vuonna 2006 valmistui oikaisu Holmin teollisuusalueen kautta koska haluttiin muokata ulkoa tulevan raskaan liikenteen sujuvuutta Valkeakoskelle. Aiemmin tätä tehtiin 1980-luvun lopulla rakentamalla Radanvarsitie Valkeakosken länsipuolelta Säterin tehtaalle. Nykyään seututie 304 on vilkas paikallinen yhdystie.
Francisco Raúl Villalobos Padilla
Francisco Raúl Villalobos Padilla (1. helmikuuta 1921 Guadalajara – 3. helmikuuta 2022 ) on meksikolainen roomalaiskatolinen piispa. Hänet vihittiin papiksi 2. huhtikuuta 1949 ja nimitettiin Saltillon hiippakunnan vihkipiispaksi sekä Columnatan titulaaripiispaksi 4. toukokuuta 1971. Piispaksi vihkiminen seurasi 3. elokuuta. Pääkonsekraattorina toimi Luis Guízar y Barragán, jota avustivat José Salazar López ja Antonio Sahagún López.
4. lokakuuta 1975 Villalobos Padilla sai nimityksen Saltillon piispaksi, jona hän toimi, kunnes jäi eläkkeelle 30. joulukuuta 1999. Villalobos Padilla saavutti sadan vuoden iän 1. helmikuuta 2021.
John Morton (poliitikko)
John Morton (1725 Ammasland Ridley Park, Pennsylvania – 1. huhtikuuta 1777 Ridley Park) oli pennsylvanialainen suomalaissukuinen poliitikko, yksi Yhdysvaltain itsenäisyysjulistuksen 56 allekirjoittajasta.
Sukujuuret
John Morton on Värmlannista Delawareen saapuneiden suomalaisten uudisasukkaiden jälkeläinen. Sukututkimuksissa on yleensä päädytty siihen, että Mortonin juuret ovat Rautalammilta 1500-luvulla Värmlantiin siirtyneessä Marttisen suvussa. Mortonin isoisoisä Martti Marttinen (myös Morten Morteninpoika tai Mårten Mårtenson ) oli kaskenpolttaja, joka muutti Amerikkaan Uuden Ruotsin siirtokuntaan vuonna 1654. Hänen mukanaan oli vaimo Helena ja poika, Martti (Morten Jr.). Nuoremman Marttisen poika Johan muutti lähtilalle ja vaihtoi nimekseen John Morton mennessään naimisiin englantilaisnaisen kanssa.
Perhe
Kun John Morton syntyi vuonna 1725, hänen isänsä John Morton vanhempi oli jo ehtinyt kuolla. Hänen äitinsä Mary Archer avioitui englantilaista syntyperää olevan maanmittari John Sketcleyn kanssa, joka kasvatti ja koulutti kasvattipoikaansa kotona.
Vuonna 1754 Morton avioitui Anna Justisin (mahdollisesti o.s. Juustinen ) kanssa, joka oli syntyperältään suomalais-ruotsalainen. Pariskunta sai kolme poikaa ja viisi tytärtä.